Royal Albert Hall

Royal Albert Hall (pilnas pavadinimas ) – Londono Karališkoji princo Alberto vardą turinti koncertų salė, esanti Pietų Kensingtone. Tai viena prestižiškiausių koncertinių salių Jungtinėje Karalystėje ir visame pasaulyje. Ją pastatė karalienė Viktorija savo vyro, princo Alberto garbei.

 Istorija 

1851 m. Londono Haid parke, globojant princui Albertui, buvo suorganizuota Didžioji pasaulinė visų tautų industrinė paroda.

Parodos organizavimu užsiėmė anglų išradėjas, visuomenės veikėjas Henris Koulas ir Anglijos karalienės patvirtinta Karališkoji komisija, kurią sudarė 24 nariai. Parodai buvo paskirti milžiniški Krištolo rūmai, esantys Haid parke.

Įkvėptas parodos sėkmės princas Albertas toliau kuravo Kensingtono Londone pertvarkymą į muziejaus miestelį, kuriame jo iniciatyva įsikūrė Londono Karališkasis muzikos koledžas (stovintis priešais Karališkąją Alberto salę) ir Karališkoji Londono geografų draugija.

Komisija Princo Alberto patarimu nupirko pastatą, ant kurio pamatų šiuo metu stovi princo Alberto koncertų salė. Buvo patvirtintas naujo pastato architektūrinis planas, tačiau princas Albertas 1861 m. mirė, nespėjęs įgyvendinti projekto.

Po vyro mirties karalienė Viktorija sugalvojo įamžinti jo atminimą, princo Alberto vardo koncertų salės pastatymu. 1867 m. gegužės 20 d. buvo padėtas pirmasis pastato akmuo.

Salės pastatas suprojektuotas inžinierių Pranciškaus Fovkės ir Henrio Skoto. Pastatą statė viena tuometinių, anglų lyderiaujančių kompanijų „Luko broliai“. Charles Lucas. Oxford Dictionary of National Biography. January 2008 

Projektuotojams įtaką darė senovės amfiteatrai. Be to, jie salės projektui panaudojo vokiečių architekto Gotfrido Sempero, tuo metu dirbusio Pietų Kensingtono muziejuje, idėjas.

 Atidarymas ir pirmieji koncertai 
Karališkosios Alberto salės atidarymo ceremonija įvyko 1871 m. kovo 29 d. Vietoj susijaudinusios karalienės sveikinimo kalbą pasakė princas Eduardas VII.

Jau pirmųjų koncertų metu buvo susidurta su akustikos problemomis. Inžinieriai pirmiausia bandė išspręsti stipraus aido problemą, įrengdami drobės markizę po centriniu salės kupolu. Tai padėjo ir apsaugojo salę nuo saulės, tačiau iki galo problema nebuvo išspręsta. Juokais buvo sakoma, jog salė: „Vienintelė vieta, kur britų kompozitorius gali būti tikras, kad jo kūrinys bus išgirstas du kartus“.

1871 m. prancūzų kompozitorius ir vargonininkas Šarlis Kamilis Sen Sansas atliko epizodą iš Šarlio Guno operos „Faustas“. Orkestro atlikėjai po koncerto pasakė, jog garso efektas buvo kuo nuostabiausias.

Ilgą laiką Karališkojoje Alberto salėje nebuvo gero elektros apšvietimo. Buvo įrengta speciali dujinė apšvietimo sistema, kurioje tūkstančiai dujų purkštukų būdavo apšviesti per dešimt sekundžių. "The building" Royal Albert Hall   Anglijos spauda apie Royal Albert Hall statybą  
Elektra salėje įrengta 1888 metais.

1877 m. gegužės mėn. garsus vokiečių kompozitorius Ričardas Vagneris atliko pirmąją aštuonių koncertų, pavadintų „Didysis Vagnerio festivalis“, dalį. Pasibaigus vienai kūrinio daliai, jis perdavė dirigento lazdelę Hansui Richteriui, pats atsisėdo į kėdę salės kampe. Tarp žiūrovų buvo ir Ričardo Vagnerio žmona Kosima, Vengrijos virtuozo pianisto ir kompozitoriaus Ferenco Listo duktė.

1911 m. Karališkojoje Alberto salėje rusų pianistas ir kompozitorius Sergejus Rachmaninovas dalyvavo „London Ballad Concert“. Į konstatuojamąją dalį buvo įtraukti „Prelude in C-sharp minor“ ir „Elegie in E-flat minor“ iš Fantazijų pjesės. „Keynotes“. The Sketch. Vol. 76. 8 November 1911. p. 142. 

1933 m. vokiečių fizikas Albertas Einšteinas minėtoje salėje vadovavo vykusiam „Einšteino susitikimui“ su Britų Akademikų taryba.

1936 m. Karališkojoje Alberto salėje buvo švenčiamas Didžiosios Britanijos valstybės veikėjo Džozefo Čemberlano gimimo šimtmečio jubiliejus.

II pasaulinio karo metu salė nenukentėjo.

 Architektūra 

Karališkoji Alberto salė buvo pastatyta daugiausia iš Hamšyro fabriko „Fareham Red“ plytų, su terakotos blokelių apdaila, pagamintų Tamverto gamykloje „Gibbs and Canning Limited“. Anglų inžinieriaus Rolando Masono Ordišo sukurtas kupolas buvo pagamintas iš geležies ir stiklo. Anglijos spauda apie Royal Albert Hall statybą  

Karališkoji Alberto salė talpina 5267 sėdimų vietų.

 Eksploatacija 


Kiekvienais metais Karališkojoje Alberto salėje įvyksta daugiau kaip 350 renginių, įskaitant klasikinės muzikos koncertus, operas, baletus, labdaros koncertus, apdovanojimų ceremonijas, banketus.

Nuo 1941 m. kiekvienais metais Karališkojoje Alberto salėje rengiamas tarptautinis muzikos festivalis BBC Proms. Į šią salę jis perkeltas po to, kai II pasaulinio karo metais buvo sugriautas Karalienės salės pastatas, stovėjęs Londono centre.

Karališkojoje Alberto salėje koncertavo tokios populiarios roko grupės, kaip The Beatles, Deep Purple, Led Zeppelin ir The Who. 1956 m. Alfredas Hičkokas šioje salėje nufilmavo filmo „Vyras, kuris per daug žinojo“ kulminacinę sceną. Taip pat šioje salėje vyksta Londono Imperatoriškojo koledžo, esančio Kensingtone, šventiniai renginiai kartu su studentais.

Karališkoji Alberto salė atvira turistams.

 Istoriniai koncertai 

The Beatles karališkoje Alberto salėje 1963 m. balandžio 18 d. surengė koncertą „BBC’s Swinging Sound, 63“. Koncerto metu populiarų hitą „Please Please Me Followed“ pirmą kartą atliko su nauja kompozicija. Richard Dacre. Beatlemania, bans and sharing a bill with the Stones: The Beatles Royal Albert Hall history. 

1968 m. karališkoje Alberto salėje suorganizuotas Eurovizijos dainų konkursas. 6 April 1968: The Royal Albert Hall hosts the 13th Eurovision Song Contest. 

Grupė Cream pasirodė 1968 m. lapkričio 26 d. koncerte „Cream's Farewell Concert“, kuris vienintelis kaip pilnas šios grupės koncertas buvo įrašytas video BBC. Richard Havers. 50 Years Ago: Cream Said Farewell At The Royal Albert Hall, 2018.  

1969 m. vasario 24 d. čia dalyvavo Jimi Hendrix su koncertu „The Jimi Hendrix Experience“. Lydia Smith. An ectoplasm of sound: Jimi Hendrix’s Royal Albert Hall history, 2016.  

1969 m. rugsėjo 24 d. Karališkojoje Alberto salėje įvyko pirmasis pasaulyje jungtinis roko grupės ir simfoninio orkestro koncertas, t. y. Deep Purple ir simfoninio orkestro „Royal Philharmonic Orchestra“ (dirigentas Malkolmas Arnoldas) jungtinis projektas, pavadinimu „Koncertas roko grupei ir orkestrui“. Matt Griffin. A tribute to rock music pioneer Jon Lord, 2012.   Lygiai po trisdešimt metų, 1999 m. rugsėjo mėn. grupė Deep Purple vėl sugrįžo į Karališkąją Alberto salę su gyvo garso koncertu. Deep Purple Live at Royal Albert Hall.  

1969 m. birželio 24 d. Karališkoje Alberto salėje koncertavo Pink Floyd. Naktį koncerto metu į salę buvo šaudoma iš patrankos ir mėtomi įvairūs nagų daiktai. Scenoje pasirodė žmogus, apsivilkęs gorilos kostiumu. Po šio koncerto grupei buvo uždrausta pasirodyti Karališkoje Alberto salėje. Robert Lancaster. Pink Floyd - The Final Lunacy, Royal Albert Hall, London 26th June 1969, 2008.  

Led Zeppelin koncertas įvyko 1970 m. sausio 9 d. Lydia Smith.9 January 1970: Led Zeppelin rock the Royal Albert Hall in one of their definitive live shows, 2017.  , Creedence Clearwater Revival – 1971 m.  Creedence Clearwater Revival – The Royal Albert Hall Concert.    ABBA 1977 metais surengė du pasaulinių gastrolių baigiamuosius koncertus. Bilietai į juos buvo prieinami tik užsisakius paštu. Buvo nustatyta, jog iš viso paraiškų bilietams išsiuntė 2–3,5 milijonų žmonių.ABBA mania.

Dusty Springfield Karališkoje Alberto salėje koncertavo 1979 m. gruodžio 3 d. Dusty Springfield. Live at the Royal Albert Hall.   Genesis — 1992 m. lapkričio 16 d. Steve Hackett. Genesis Revisited - Live at the Royal Albert Hall.   Robbie Williams – 2001 m. spalio 10 d.Gavin Martin. Robbie Williams, Royal Albert Hall, London, 2001.  

2002 m. lapkričio 29 d. buvo surengtas koncertas George Harrison atminti. Į jį iš Indijos atvyko dalyvauti Ravi Šankaras ir Anuška Šankar.Concert for George.    Matt Griffin.Watch: Official trailer released for Concert for George reissue, 2018.  

David Gilmour koncertinis turas „Remmember that Night“ surengtas 2006 m. gegužės 29, 30 ir 31 dienomis. Fraser Lewry.David Gilmour live at the Royal Albert Hall - review, 2016.  

Depeche Mode koncertavo 2010 m. vasario 17 d. labdaros akcijoje „Koncertas, skirtas paaugliams, sergantiems vėžiu“, į kurį visi bilietai buvo parduoti per rekordines 4 minutes. 2010-02-17 Royal Albert Hall, London, England, UK.   Depeche Mode joined by former band member at Teenage Cancer Trust show.  

2015 m. įvyko koncertas „Slowhand at 70“, skirtas Eric Clapton 70-mečio jubiliejui, taip pat tapęs jubiliejiniu 200 koncertu Karališkojoje Alberto salėje.Eric Clapton: Slowhand at 70|Live at Royal Albert Hall.  

 Pagrindinių koncertų suvestinė 

 1877 : Richard Wagner
 1884 : Antonin Dvorak
 1895 : BBC Proms
 1960 : Arthur Rubinstein
 1961 : Arthur Rubinstein
 1962 : Fairuz
 1963 : The Beatles
 1966 : The Rolling Stones
 1966 : Bob Dylan
 1966 : Jacques Brel
 1967 : John Barbirolli
 1968 : Cream
 1968 : Tiny Tim
 1968 : Concours Eurovision de la chanson
 1968 : Frank Sinatra
 1969 : Smile
 1969 : Pink Floyd
 1969 : Jimi Hendrix
 1970 : Led Zeppelin
 1970 : Carlos Santana
 1970 : Creedence Clearwater Revival
 1973 : Diana Ross
 1977 : Abba
 1978 : Claude François
 1982 : Barry Manilow
 1983 : Eric Clapton, Jimmy Page & Jeff Beck
 1985 : The Sisters of Mercy
 1986 : The Cure
 1988 : Umberto Tozzi
 1992 : Spinal Tap
 1992 : Emerson, Lake and Palmer
 1992 : George Harrison  Ringo Starr
 1994 : Luther Vandross
 1995 : Les Misérables 1996 : Jamiroquai
 1996 : Oasis
 1997 : Sarah Brightman
 1997 : Music for Montserrat
 1997 : Spice Girls
 1997 : Supertramp
 1997 : John Denver
 1998 : The Corrs
 1999 : Deep Purple
 2000 : The Who
 2001 : Hélène Grimaud
 2001 : Robbie Williams
 2002 : Concert for George atminti George Harrison
 2004 : Rod Stewart
 2004 : Zucchero
 2004 : Muse
 2005 : Cream
 2006 : Paul McCartney
 2006 : David Gilmour
 2006 : The Cure
 2007 : Simply Red
 2007 : Erasure
 2007 : Darren Hayes
 2007 : The Cinematic Orchestra
 2008 : Muse
 2008 : Jean Michel Jarre
 2008 : Mark Knopfler
 2009 : The Killers
 2009 : Joe Bonamassa
 2009 : Mika
 2010 : Depeche Mode
 2010 : Porcupine Tree
 2010 : Opeth
 2010 : Hariharan
 2010 : Noel Gallagher 2010 : Ludovico Einaudi
 2010 : Tangerine Dream
 2010 : Arctic Monkeys
 2011 : BB King
 2011 : Donovan
 2011 : Adele
 2011 : Janet Jackson
 2011 : The Cure
 2012 : Paul McCartney
 2012 : Laura Pausini
 2012 : Jonas Kaufmann/Anna Netrebko/Erwin Schrott
 2012 : Valentina Lisitsa
 2012 : Johnny Hallyday
 2012 : Level 42
 2012 : Patricia Kaas
 2012 : Emeli Sandé
 2012 : Florence and the Machine
 2013 : McFly
 2013 : Charles Aznavour
 2013 : Gad Elmaleh
 2013 : Joe Bonamassa
 2014 : The Cure
 2014 : The 1975
 2014 : The Seekers
 2014 : Tony Bennett & Lady Gaga
 2015 : Eric Clapton
 2015 : Kylie Minogue
 2016 : Bring Me The Horizon
 2016 : Björk
 2016 : Kylie Minogue
 2017 : Rick Astley
 2017 : The Corrs
 2017 : Marillion
 2018 : Muse
 2018 : Steven Wilson
2018 : Francis Cabrel
2019 : Mariah Carey
2019 : Loreena McKennitt
2020 : Architects

 Galerija 

 Šaltiniai 

 Literatūra 
 Clark R.W. The Royal Albert Hall. London: Hamish Hamilton, 1958. viii, 263 p.
 Thackrah J.R. The Royal Albert Hall. Lavenham (Suffolk): Terence Dalton, 1983. viii, 182 p. ISBN 9780861380121.
 The Royal Albert Hall: A Victorian masterpiece for the 21st century, ed. by S. Hodgart, R. Williams, J. Stone. London: Fitzhardinge Press, 2003. 160 p. ISBN 9781874044550.
 Hazlewood Ch. The Royal Albert Hall: a social history // BBC Audiobooks, January 2012.

 Nuorodos 

 Oficiali Royal Albert Hall svetainė

Kategorija:Londono statiniai
Kategorija:Koncertų salės